DĖL UAB ,,ŠILALĖS AUTOBUSŲ PARKAS“ VIETINIO REGULIARAUS SUSISIEKIMO AUTOBUSŲ MARŠRUTŲ SUSTABDYMO KARANTINO LAIKOTARPIU

2020 m. kovo 25 d. Nr. DĮV-280

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Lietuvos Respublikos Vyriausybės 2020 m. kovo 14 d. nutarimu Nr. 207 ,,Dėl karantino Lietuvos Respublikos teritorijoje paskelbimo“, atsižvelgdamas į Šilalės rajono ekstremalių situacijų komisijos 2020 m. kovo 24 d. posėdžio protokolą Nr. 5:

1. S u s t a b d a u nuo 2020 m. kovo 30 d. visus uždarosios akcinės bendrovės ,,Šilalės autobusų parkas“ vietinio reguliaraus susisiekimo autobusų maršrutus karantino Lietuvos Respublikos teritorijoje laikotarpiu.

2. Į p a r e i g o j u UAB ,,Šilalės autobusų parkas“ direktorių apie maršrutų pakeitimus paskelbti informaciją teisės aktų nustatyta tvarka.

3. P a v e d u paskelbti informaciją apie šį įsakymą vietinėje spaudoje ir Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius Valdemaras Jasevičius